GiliGold/VAD_KnessetCorpus huggingface dataset:
איציק שמולי: מתוך המקום הזה אני מבקש לדעת כיצד הממשלה, משרדי הממשלה, הרשויות המקומיות נערכים לחורף הקרוב.
איציק שמולי: אתם מקבלים עכשיו תלונה על כלבייה שהוצפה או שאתם רואים את זה באינטרנט, מה אתם עושים?
איציק שמולי: אתם עושים משהו, אתם מחכים שיקראו לכם?
איציק שמולי: זה שאתם באופן שיטתי בודקים פעמיים בשנה את הכלביות זה מציון, השאלה מהו המענה של החירום, האם יש כזה שאתם נותנים היה ואתם רואים כתבה כזאת באינטרנט?
<נירית ציפורי: היו מקרים שבאנו ואמרנו שאם הליקויים האלה לא יפתרו בשבועיים הקרובים אנחנו נוציא מכתב של סגירת הכלבייה והוצאנו.
<נירית ציפורי: זאת אומרת שזה כן היה, אבל אנחנו לא רוצים להגיע.
<נירית ציפורי: אנחנו יושבים עכשיו בשלושה דיונים.
<נירית ציפורי: אנחנו לא רוצים להגיע למצב של הדיון הקודם שאין לרשויות איפה להשכיר.
<נירית ציפורי: באמת הכול פה, אתה יודע זה ללכת בין הטיפות, זה לא עניין של כוונות.
<נירית ציפורי: הייתה לנו כן אכיפה מול עמותה שראינו שלא מסוגלת ועשינו שם החרמה של המון כלבים.
<נירית ציפורי: זה לא דוגמה של איזה משהו שאני חושבת שצריך לעבוד מול הרשות, זו לא המטרה.
<נירית ציפורי: המטרה היא כן להגיע לאיזה פתרון ארוך טווח גם לחורף הבא וגם לחורף שאחריו.
איציק שמולי: זה נכון, אבל מה שאני מתכוון להגיד שלמיטב הבנתי, אני הייתי מצפה שלקראת החורף יהיה איזו צ'יק ליסט של האם לכלבייה הזאת יש שמיכות, האם היא מצוידת כהלכה, האם יש בה חימום מספק של אותם גופי חימום, האם היא מקורה.
איציק שמולי: זה ברמה אחת.
איציק שמולי: ברמה השנייה, אם עכשיו אנחנו יודעים על מקרה של כלבייה שהוצפה אז חייב להיות סט שלם של פעולות,לטעמי, שהממשלה עושה כדי לבדוק מה קורה באותה כלבייה גם אם היא עכשיו לא בנוהל הרגיל וגם אם בדקתם אותה לפני חודש.
איציק שמולי: אם כרגע הוצפה כלבייה כנראה שיש מצב של אנשים שהם חסרי אונים עם עשרות כלבים שלא יודעים מה לעשות אתם.
איציק שמולי: אני מצפה מכם להרים טלפון לאותה כלבייה ולראות מה קורה.
<נירית ציפורי: ואז מה יהיה?
<נירית ציפורי: יתנו תקציב לתקן את מה שקרה?
<נירית ציפורי: זו הבעיה.
<נירית ציפורי: אנחנו בקשר עם כולם ואנחנו מדברים ואני חושבת שיעידו הארגונים שגם כשישבתי במשרדי "תנו לחיות לחיות" באותו רגע יעל ארקין מנכ"לית העמותה הרימה טלפון לעמותת חבר.
<נירית ציפורי: אנחנו נמצאים שם כל הזמן.
<נירית ציפורי: לא אני ולא האנשים שיושבים כאן יושבים על התקציב ועל הברז.
<נירית ציפורי: כן, אני הייתי מאוד רוצה עכשיו 300 אלף שקל להעביר לכלבייה שהוצפה ולעזור להם.
<נירית ציפורי: יש לי טכנית ומקצועית להעביר את כל הכלבים - -
איציק שמולי: יש סעיף תקציבי כזה בתקציב בכלל, של סיוע ל- - -
<נירית ציפורי: לא.
<נירית ציפורי: יש סיוע תקציבי מגוחך שאני בפינצטה צריכה לבחון או שבשיתוף פעולה עם העמותות כשאנחנו אוכפים את המקרים האלה.
<נירית ציפורי: אין משהו שצריך להיות.
<משה רפולוביץ: אני רוצה להתחבר למשהו שאמרת בתחילת הדיון אדוני.
<משה רפולוביץ: תראה, עכשיו בהפסקה פה הרמנו טלפון.
<משה רפולוביץ: שמענו על ההצפה באשקלון, יעל ארקין ואני הרמנו טלפון לווטרינר של אשקלון לראות שהכלבייה לא מוצפת שם.
<משה רפולוביץ: שאלת מה קורה עם הכלבים שלם, אנחנו חשבנו, אני לפחות חשבתי קודם כל על הכלבייה ואתה חשבת על הכלבים ברחובות שזו מחשבה יותר נכונה, אני מודה אבל כל אחד קרוב אל עצמו.
<משה רפולוביץ: אנחנו מדברים קודם כל הכלבייה, אבל המצב הוא לא כזה שאם כלבייה עכשיו מוצפת ויש בה 400 כלבים יש לאן לקחת אותם בארץ.
<משה רפולוביץ: זו הבעיה הגדולה שלנו.
<משה רפולוביץ: אם זו כלבייה של 20 כלבים נגיד נסתדר.
<משה רפולוביץ: באשקלון כנראה זה המצב ועכשיו אנחנו חושבים איך נפזר את הכלבים בין כולם.
<משה רפולוביץ: כשזה מקום ושהפתרון הוא לסגור כלבייה לא עושים אותו כי מה נעשה עם הכלבים.
<משה רפולוביץ: מצד שני להשאיר אותם שמה זה יותר גרוע.
<משה רפולוביץ: אז אני רוצה להתחבר למה שאמרת בתחילת הדיון, ואם נצא עם הדבר מהדיון לדעתי הרווחנו את לחמנו היום.
<משה רפולוביץ: תסלחו לי חבריי מהממשלה, הם אנשים טובים וליבי ליבי איתם.
<משה רפולוביץ: הם אנשים טובים באמת באמת, אבל הממשלה כממשלה ולא העובדים שלה לא לוקחת אחריות.
<משה רפולוביץ: לפחות מהבחינה התקציבית היא לא לוקחת אחריות על מצבם האומלל והעגום של הכלבים וגם של החתולים ואז נשאר שהציבור צריך לקחת אחריות.
<משה רפולוביץ: פה אני מתחבר למה שאמרת 'לקחת אחריות על הדברים'.
<משה רפולוביץ: אני חושב שאם אתה תצא בקריאה מהוועדה הזאת לציבור לבוא ולדאוג לכלבים האלה, פעם אחת לבוא ולהתנדב בתוך הכלביות האלה.
<משה רפולוביץ: אני קורה, אני מבקש שאתה תקרא לאנשים לבוא להתנדב בתוך הכלביות שלנו.
<משה רפולוביץ: כלב נראה לגמרי אחרת גם כשהוא בכלבייה שנראית רע מאוד, אבל כשיש סביבו אנשים אוהבים מצבו אחר לגמרי.
<משה רפולוביץ: מצבו אחר לגמרי כשיש מישהו שאוהב את הכלב ובא לשם ולדואג לו, אני מכיר את זה מהשטח.
<משה רפולוביץ: הכלב הזה מצבו אחר והיכולות לשלוח אותו לאימוץ אחרי זה יותר טובה.
<משה רפולוביץ: גם כשיש מתנדב והוא רואה שהכלב רטוב לפחות הוא דואג לו, קצת מייבש אותו ודאוג לו לשמיכות ולכל הדברים.
<משה רפולוביץ: אמצעי חימום יש בתוך הכלביות.
<משה רפולוביץ: אנחנו עשינו בתוך השבוע המטורף שהיה לנו, עשינו, ברוב הכלביות יש אמצעי חימום.
<משה רפולוביץ: החימום הזה הוא חימום חיצוני והוא לא מחמם בסוף לכלבים את הלב.
<משה רפולוביץ: הדבר השני, לקרוא לאנשים לפחות בחורף, לפחות בימים הקשים האלה לבוא להיות בתי אמונה לכלבים האלה.
<משה רפולוביץ: לפחות להוציא אותם זמנית מהכלביות בתקופות הקשות.
<משה רפולוביץ: אם הציבור ייקח אחריות על הדבר הזה, לא פתרנו את הרשע הגדול שקורה כאן, אבל לפחות צמצמנו אותו מאוד.
<שושי גולדברג: אני שושי ואני מצער בעלי חיים ירושלים.
<שושי גולדברג: שני דברים שהזכרתי ואני רוצה להעביר אותם למשהו יותר אופרטיבי.
<שושי גולדברג: א', הנושא של החימום, גם אנחנו מחממים גורים קטנים, קשישים עם מנורות חימום.
<שושי גולדברג: בירושלים מתחילים יחסית מוקדם לחמם.
<שושי גולדברג: הנושא של חשבון החשמל של העמותות שמחממות, במיוחד בירושלים שמתחילים עכשיו לחמם וגומרים איפשהו באפריל, והנושא של השמיכות.
<שושי גולדברג: מכונת הכביסה התחילה לעבוד לפני חודש והיא תסיים לעבוד בטח בעוד ארבעה חודשים בסוף החורף.
<שושי גולדברג: חשבונות החשמל הם היסטריים ואם יש איזו דרך, דרך רשות החשמל, יש לנו תעריפים שונים לחשמל, לבדוק אם אנחנו בתעריף הכי נמוך כי באמת אני לא יודעת,.
<שושי גולדברג: הדבר הנוסף שגם הוזכר פה מספר פעמים הוא הנושא של השמיכות.
<שושי גולדברג: כאילו, יש שמיכות ואין שמיכות.
<שושי גולדברג: האם יש דרך לפנות.
<שושי גולדברג: אנחנו פונים לבתי חולים בירושלים כל שנה ומבקשים ואני מעריכה שכל עמותה אותו דבר.
<שושי גולדברג: מניסיון, יש לבתי חולים המון שמיכות שהם זורקים.
<שושי גולדברג: זאת אומרת, כשאנחנו מבקשים באמת אנחנו מקבלים, אבל כל פעם תלוי מי יושב בתפקיד באותה פעם שמישהו עונה לטלפון.
<שושי גולדברג: האם מפה אפשר להוציא קריאה דרך משרד הבריאות לכל השמיכות הישנות?
<שושי גולדברג: יש עמותות קטנות ויש עמותות יותר גדולות, לא כולם יודעים לפנות ובוודאות יש הרבה שמיכות שמגיעות למחזור או לפח שיכולות לעזור לנו לעזור לכלבים.
איציק שמולי: אגב משה, כשבאים אליכם עם תרומות של שמיכות ודברים כאלה אתם מקבלים את זה?
<משה רפולוביץ: בוודאי מקבלים, רק שהבעיה עם השמיכות לכלבים, אני לא יודע איך זה אצלכם, לנו יש בעיה גדולה עם שמיכות.
<משה רפולוביץ: שמיכות כשהן נרטבות זה נעשה עוד יותר גרוע, זה נעשה מלכודת קור.
<משה רפולוביץ: אנחנו מעדיפים את התאים מאוד יבשים.
<משה רפולוביץ: לנו אולי יש פריווילגיה לעומת עמותות, כלביות פחות מסודרות, כי הכלביות שלנו בדרך כלל יבשות.
<משה רפולוביץ: שמיכות לא תמיד הן יתרון גדול.
<משה רפולוביץ: הן יתרון מאוד גדול בגורים קטנים או כלבים קטנים שסובלים יותר מקור.
<משה רפולוביץ: בדרך כלל אנחנו שמים אותם בארגזים יותר קטנים שהם יוכלו להיכנס ולצאת, אבל שמים אותם במקום מצומצם מתחת למנורת חימום.
<משה רפולוביץ: מצבם יותר טוב וגם לנו קל יותר עם חשמל, לפחות בזה אנחנו מסודרים.
<משה רפולוביץ: הבעיה היא לא בשמיכות אצלנו, הבעיה היא באנשים שאנחנו צריכים שם.
<משה רפולוביץ: בכלבייה של 40 יש בנאדם אחד, המתנדבים זה הצלה גדולה.
<סיגל דונגי-סלונים: אני סיגל סלונים ווטרינרית ומרצה לאתיקה ווטרינרית.
<סיגל דונגי-סלונים: אני רוצה לעלות איזה נקודה, חלק לא מבוטל מהכלבים בכלביות העירוניות הם לא כלבים הומלסים אלא כלבים ביתיים שנשכו, לרוב הם מחוסנים ומטופחים.
<סיגל דונגי-סלונים: לעיתים זה אפילו "פקינזים" וכלבים קטנים שנשכו ילד שניסה למשוך אותם מתחת למיטה.
<סיגל דונגי-סלונים: כלבים כאלה, אני חושבת שהחשש לכלבת במקרה שלהם הוא מאוד מאוד נמוך, מזערי ואפילו אפסי.
<סיגל דונגי-סלונים: הם שייכים לאנשים שבמשך עשרה לילות לא ישנים כשהכלב נמצא בהסגר ובוכים עשרה ימים מתוך המצוקה הנפשית על כך שהכלב שלהם נלקח להסגר.
<סיגל דונגי-סלונים: את הכלבים בימי מצוקה של מזג אוויר, אני חושבת שבוודאי ובוודאי צריך להשיב לבעליהם.
<סיגל דונגי-סלונים: צריך למוצא איזה דרך למרות פקודת הכלבת.
<סיגל דונגי-סלונים: הם גם תופסים את מקומם של כלבים הומלסים שיכולים להתאכסן בכלביות המסודרות וגם סובלים לשווא למרות שאינם נגועים בכלבת.
איציק שמולי: זה מצריך שינוי חוק או שזה נתון לשיקול דעת?
<סיגל דונגי-סלונים: אני חושבת שכן.
<סיגל דונגי-סלונים: זו אכיפה שונה של החוק - - -
<שושי גולדברג: אבל יש תקדימים של אנשים שנלחמו בבתי משפט והכלב היה כלוא, מצאו פתרונות.
<אודליה אסולין-דגני: אני אתייחס לזה.
<אודליה אסולין-דגני: קודם כל פקודת הכלבת לא מאפשרת אלא הסגר בכלבייה עירונית.
<אודליה אסולין-דגני: אנחנו פועלים לתיקון פקודת הכלבת.
<אודליה אסולין-דגני: במהלך החודשיים הקרובים אנחנו מתכוונים להפיץ תזכיר חוק בנושא שיאפשר לנו להתקין תקנות.
<אודליה אסולין-דגני: תקנות שיבחנו תנאים שבהם יהיה באמת ניתן שלא להסגיר לכלבייה עירונית אלא לבתי הסגר באמצעים אחרים.
<אודליה אסולין-דגני: נכון להיום, כל הרופאים הווטרינרים ממלאים אחר הפקודה ומבצעים את הוראות הפקודה להסגיר כלבים לכלבייה העירונית.
<אודליה אסולין-דגני: כאשר מקומות שלא בוצעו, יש מקומות שבתי משפט קיבלו ויש מקרים שלא.
<אודליה אסולין-דגני: אני יכולה לומר שיש גם הרבה מקרים אחרים שבתי משפט לא קיבלו וכן קיבלו עמדת הרופא הווטרינרי העירוני.
<אודליה אסולין-דגני: אני לא ארחיב בנושא של מחלת הכלבת שדובר קודם, על החשיבות שלו.
<אודליה אסולין-דגני: יש הרבה מקרים של כלבים שמחוסנים נגד כלבת, אבל החיסון לא בדיוק תפס.
<אודליה אסולין-דגני: לכן כדי לכסות גם את המקרים האלה מבוצע ההסגר היום.
<אודליה אסולין-דגני: כמו שאמרתי אנחנו שוקלים לאפשר גם בסיטואציה של כלבים שמחוסנים באופן רציף, כן לאפשר אלטרנטיבה.
איציק שמולי: יש גם הצעת חוק פרטית שאנחנו הנחנו לאחרונה בשיתוף הארגונים.
איציק שמולי: אולי גם בעניין הזה נוכל לעבוד בשיתוף פעולה עם הממשלה.
<אודליה אסולין-דגני: כדי לחבר, הנושא באמת של הכלבים שיש להם בעלים, עד רבה ועד הרבה, הרי לבעלים אכפת לו מהכלב שלו.
<אודליה אסולין-דגני: באמת אני יודעת על בעלים של כלבים שנמצאים בהסגר שמבקרים את הכלב מדי יום ודואגים לכל מחסורו להבדיל מכלבים שהם ללא בעלים ואז הם תלויים בתנאים הקיימים.
<אודליה אסולין-דגני: ככל שניתן לתרום ואם מקבלים שמיכות אז מה טוב.
<סבלי חמלניצקי: אני סבלי, אני מ"תנו לחיות לחיות".
<סבלי חמלניצקי: אני רוצה להתייחס לשני דברים.
<סבלי חמלניצקי: אחד הדברים שמר רפולוביץ אמר שאם יש בעיות וכשלים הוא מבקש שידווחו.
<סבלי חמלניצקי: מניסיון שלי המצב של היום, השיתוף פעולה הווטרינרי של הרשות לבין מתנדבים תלוי ברצונו הטוב של הווטרינר העירוני.
<סבלי חמלניצקי: אנשים יחשבו פעמיים ושלוש פעמים אם לדווח על בעיה מסוימת כדי לא פגוע בהזדמנות להיות במקום ולנסות להשפיע.
<סבלי חמלניצקי: בעצם הכלבים והחתולים הם בני ערובה, במצב של היום המתנדבים לא יכולים להרשות לעצמם להתחיל לדווח על בעיות שהם רואים.
<סבלי חמלניצקי: אני שומע על הרבה דברים שאנשים לא מדווחים ולא ידווחו.
<סבלי חמלניצקי: בנוגע לשינוי המצב בגדול, אני חושב שחייבים להגדיר סט של ממדדים גם במובן של כמה כלבים יוצאים לאימוץ, גם במובן כמה כלבים מתים בכלביות, גם במובן של כמה מנורות חימום יש פר כלבייה, פר כלב, כמה כוח אדם יש פר כלב, כמה פעמים כלבים יוצאים לאימוץ – את כל הדברים האלה אפשר לכמת ולהפוך למספרים.
<סבלי חמלניצקי: הדברים האלה חייבים להיות מדווחים ורק ככה אפשר להגדיר מדדים לשיפור ולראות המגמה של שיפור משנה לשנה, מחודש לחודש.
<סבלי חמלניצקי: .
איציק שמולי: אני רוצה לסכם ברשותכם את הדיון.
איציק שמולי: תראו, הנושא הזה כפי שאמרתי בפתיח הישיבה הוא נושא שהוא מדאיג ביותר.
איציק שמולי: אני רוצה לציין לטובה קודם כל את הארגונים שנמצאים שם, תרתי משמע, הרבה ופשוט עושים עבודת קודש ובמיוחד בחורף.
איציק שמולי: אני רוצה לציין לטובה גם את הווטרינרים של הרשות שהייתה לי הפריווילגיה להכיר אתכם בשבועות האחרונים, אומנם בכיוון אחר.
איציק שמולי: גילתי אנשים שבהפסקות הגיעו אלי, אני אומר לכם עם דמעות בעיניים, לא כקלישאה, עם דמעות בעיניים כשהם דיברו על זה שלפעמים הם נאלצים להמית בעלי חיים.
איציק שמולי: כמובן את הרצון הטוב של הממשלה.
איציק שמולי: הוועדה מציינת לטובה את הרצון הטוב של כל הנוגעים בדבר, גם של הארגונים, גם של משרדי הממשלה, גם של הרשויות המקומיות – להעניק טיפול הולם לכלבים באופן כללי במשך כל השנה ובמיוחד בחורף.
איציק שמולי: ברור לוועדה, אנחנו רואים בדאגה את העניין שיש בעיה שנובעת מתקציב כפי שהערת קודם.
איציק שמולי: היא נובעת מתקציב ולכן זה משפיע לדעתי גם על מידת המוכנות של הכלביות ושלא לדבר על המתקנים של העמותות ועל מידת המוכנות לחורף.
איציק שמולי: כמובן שהדבר נובע בעיקר מחוסר בתקציב.
איציק שמולי: הוועדה קוראת, וגם תפעל בעניין מול הממשלה.
איציק שמולי: אני מקווה שנצליח להיות אנשי בשורה כבר בתקציב הקרוב כדי להגדיל את הסעיף שנוגע לסיוע לעמותות ולכלביות המקומיות.
איציק שמולי: אני לא משליך את האחריות על אף אחד.
איציק שמולי: אני אומר לכם שאני מתכוון לקחת את העניין הזה על עצמי ולנסות לפעול מול השרים כדי להגדיל במשהו את התקציב הרלוונטי.
איציק שמולי: אנחנו רואים בדאגה גדולה מאוד את חוסר המוכנות של הרשויות המקומיות והכלביות לקראת החורף שכבר עומד בפתח.
איציק שמולי: שוב, אנחנו מבינים שיש פה בעיה תקציבית, אבל זה לא רק בעיה תקציבית.
איציק שמולי: אני חושב שראש רשות מקומית שהייתה בו קצת יותר רגישות בנוגע לכל מה שקורה בכלבייה שלו, אני מזכיר לכולם שלא מדובר בכסף גדול.
איציק שמולי: אנחנו לא מדברים פה על להקים כלביות חדשות, בכלל אנחנו הולכים צעד אחד אחורה ואנחנו מדברים על לוודא שהכלביות הקיימות עומדות בסטנדרט המינימלי מבחינת המוכנות לחורף.
איציק שמולי: אני מבקש גם מהממשלה לעבות את הביקורות לקראת החורף הקרוב.
איציק שמולי: אני מבקש מכם להודיע לנו, לוועדת המשנה על חלק מהביקורות שאתם הולכים לערוך מכיוון שאני, ויכול להיות שגם חברי כנסת נוספים ירצו להצטרף לחלק מהביקורות שלכם.
איציק שמולי: בסופו של דבר אני מאמץ את המלצתו של משה מהווטרינריים ברשויות וקורא לציבור בישראל, לאנשים פשוט להיות בני אדם.
איציק שמולי: לפעמים מה שאנחנו צריכים זה לא חוק ולא פסיקה, זה פשוט לפתוח את העיניים ולגלות קצת קצת חמלה ליצורים חסרי הישע שמסתובבים בין כולנו.
<דפנה דעואל: אולי זה הזמן לצאת במסע הסברה לציבור כי בלי מסע הסברה קשה מאוד להעביר את המסר הזה.
איציק שמולי: אני מקווה שבאמצעות הוועדה הזו אנחנו נצליח לחולל תפנית בשלושה מישורים: במישור של הענישה, במישור של האכיפה וגם של החינוך.
איציק שמולי: בסוף אנחנו לא נצליח להפקיע ולא נצליח לחולל שינוי משמעותי בתחום אם לא נצליח להתקדם במקביל בכל אחד מהשדות האלו.
איציק שמולי: האמירה שלך היא כמובן במקומה.
איציק שמולי: לגבי הערתך, באופן כללי במקום שבו הארגונים, יש כבר ארגונים שעושים את זה, במקום שאתם נתקלים בחוסר מענה אני מבקש לדעת מזה.
איציק שמולי: אני מבקש, אם רשות מקומית או משרד ממשלתי לא עונים לכם ואתם נמצאים במצב של חוסר אונים, אני מבקש לדעת מזה.
איציק שמולי: בין השאר זו המטרה שלשמה הוקמה ועדת המשנה הזאת.
איציק שמולי: הדיון הזה נולד בעקבות פנייה של הארגונים.
<משה רפולוביץ: אפשר משפט בנושא הזה?
<משה רפולוביץ: אנחנו מקיימים שולחן עגול יחד עם הארגונים כדי לברר את הסוגיות האלה שאמרת.
<משה רפולוביץ: אנחנו מבינים שיש לפעמים מצב שמתנדב לא יכול לעמוד מול הרשות המקומית ולכן יש לנו שולחן בו מתבררים הדברים האלה.
<משה רפולוביץ: שלא יהיה מתנדב מול הרשות אלא זה הולך בדרך עקיפה.
<משה רפולוביץ: זה עבד בכמה מקרים מצוין, אני מציע לך להשתמש במנגנון הזה, אנחנו שם בשביל זה.
<משה רפולוביץ: <קריאה:> איך פונים אליכם?
<משה רפולוביץ: טלפון, אין טפסים.
איציק שמולי: חבר'ה, אני רוצה לסגור את הישיבה.
איציק שמולי: אני מודה לכולכם ואני מדגיש את בקשתי לממשלה, אנא ידעו אותנו לקראת הביקורות הקרובות.
איציק שמולי: אנחנו נרצה להצטרף לחלק מהן.
יעקב מרגי: 30 בנובמבר 2015, י"ח בכסלו התשע"ו.
יעקב מרגי: הנושא שעל סדר היום הוא תקנות זכויות הסטודנט (התאמות לסטודנטים הלומדים במכללות של המכון הממשלתי להכשרה בטכנולוגיה ובמדע במשרד הכלכלה עקב שירות מילואים או עקב טיפולי פוריות, הריון, לידה, אימוץ או קבלת ילד למשמורת או אומנה), התשע"ה-2015.
<ניר חיים ויינר: הלשכה המשפטית, משרד הכלכלה.
<ניר חיים ויינר: הבאנו את התקנות שכבר הרבה זמן אנחנו מנסים לקדם ולהעביר בהתאם לחוק זכויות הסטודנט.
<מירב ישראלי: תגידו לנו איפה זה עומד מבחינת בקשת אישור חדשה לוועדה.
<ניר חיים ויינר: זה הועבר ללשכת ראש הממשלה ואנחנו מחכים.
יעקב מרגי: אני אגלה לך סוד מהניסיון שלי.
יעקב מרגי: כשאני חובט בכדור טניס, אני מסתכל היכן הוא נופל ועוקב אחרי הכדור.
יעקב מרגי: אל תבנה על זה שהעברתם את זה למשרד ראש הממשלה.
<ניר חיים ויינר: ברור.
יעקב מרגי: אני מבקש שתתקתקו את זה.
<ניר חיים ויינר: אנחנו הבנו שמבחינת ההסכמות, מה שהוסכם זה שתהיה כאן החלטה מותנית.
יעקב מרגי: אנחנו נקריא את התקנות ונשאיר את שלב ההצבעה.
<מירב ישראלי: אנחנו לא יכולים להשאיר התניה.
<מירב ישראלי: צריך לקבל את המכתב ואם לא יהיו תיקונים, אפשר לקיים ישיבה קצרה של הצבעה אבל בגדול היום אי אפשר להצביע.
<ניר חיים ויינר: אין אפשרות לקבל איזושהי החלטה?
יעקב מרגי: מתי הועברו התקנות הדומות לגבי הסטודנטים?
<מירב ישראלי: אני אומר לך מתי פורסמו הכללים.
<ניר חיים ויינר: הכללים פורסמו ב-2012.
<ניר חיים ויינר: אני מניח שאתה מתכוון לכללים של המל"ג.
יעקב מרגי: 2012.
יעקב מרגי: אנחנו בסוף 2015.
<מירב ישראלי: גם המילואים וגם ההורות.
יעקב מרגי: אני לא בא אליך בטענות.
יעקב מרגי: מה שאמרתי בדיון הקודם שקיימנו הבוקר, אני לא אוהב סחבת תקנות.
יעקב מרגי: כחבר ועדה בכנסות לא מעטות כאן, אחד הדברים שמקוממים זה שמגיעים לתקנות ולכולם יש את כל הזמן שבעולם.
יעקב מרגי: בזמן הזה יש לנו סטודנטים במכללות להנדסה, במכללות הטכנולוגיות להנדסאים והם זכאים לאותם תנאים שמקבלים הסטודנטים.
יעקב מרגי: אני לא בטענות אליך.
<ניר חיים ויינר: אם יורשה לי, אני רוצה לומר לפרוטוקול.
<ניר חיים ויינר: בנובמבר 2013 הטיוטה של התקנות שכבר הייתה מוכנה במשרד הועברה למנהלי המכללות ונאמר להם שזה דבר מחייב.
<ניר חיים ויינר: כלומר, למה"ט שהוא הגוף המפקח יש את הסמכות לחייב את המכללות ולכן אמרנו להם שזאת טיוטת התקנות, יתכן שבעתיד יהיו שינויים אבל מבחינתם זה כרגע מחייב.
<ניר חיים ויינר: לכן מבחינת הסטודנטים דאגנו לזה שהם לא ייפגעו מכל העיכוב שנוצר אחר כך בגלל תיאומים עם משרדים אחרים.
יעקב מרגי: אנחנו באים להשלים את זה עכשיו, מבחינת אישור התקנות אבל שוב, לא לסמוך על זה.
יעקב מרגי: ללשכת ראש הממשלה יש הרבה עיסוקים.
יעקב מרגי: תאמין לי, כמי שמכיר את הנושא הזה, זה נושא קטן שהולך לאיבוד אם אתם לא תהיו עם אצבע על הדופק.
יעקב מרגי: אני לא אתן לכם להירדם בשמירה כי אני אשב עליכם.
יעקב מרגי: אני מקווה שתצליחו להשיג את המכתב של שר הכלכלה ולהתאים אותו לשר הכלכלה הנוכחי.
יעקב מרגי: זה לא צריך לקחת זמן רב.
יעקב מרגי: זאת פרוצדורה שצריכה לקחת ימים בודדים ואני לא מבין למה זה לא הסתיים עד היום.
יעקב מרגי: הנה, אני אומר לך, כל הנאום שלי בפתיחה בא כדי שלאחר מכן תקדמו את זה.
יעקב מרגי: תתחילו להקריא.
<אופיר קבילו: אני לא מבין על איזה תקנות מדברים.
יעקב מרגי: אני מבקש להעביר לו העתק.
<אופיר קבילו: צריך להבין את התהליך ועל איזה אוכלוסיות מדברים.
<מירב ישראלי: אולי אני אגיד כמה מלים על המסגרת.
<מירב ישראלי: בשנת 2007 חוקק חוק זכויות הסטודנט כאשר בחוק למעשה ניתנו כל מיני זכויות לסטודנטים בכל מיני מוסדות.
<מירב ישראלי: החלק הארי של הסטודנטים לומד במוסדות להשכלה גבוהה שהם בפיקוח המל"ג אבל יש עוד כמה סוגים של מוסדות שנכנסו למסגרת החוק שזה מוסד להכשרת עובדי הוראה, מוסד לאמנות שנכנס אחר כך והמוסדות שאנחנו עוסקים בהם היום מוסד להכשרת הנדסאים וטכנאים שבפיקוח משרד הכלכלה.
<מירב ישראלי: באוכלוסייה הזאת אנחנו מתעסקים היום.
<מירב ישראלי: זאת אומרת, תלמידים במוסדות של מה"ט.
<מירב ישראלי: הרצון הוא לתת להם זכויות, התאמות עקב שירות מילואים או עקב נושאים שקשורים להורות כמו שניתנו בכללי המל"ג לסטודנטים של המוסדות להשכלה גבוהה.
<מירב ישראלי: זאת למעשה מסגרת הדיון.
<מירב ישראלי: מכיוון שהמוסדות האלה הם באחריות משרד הכלכלה, את התקנות האלה העביר לנו שר הכלכלה.
<אופיר קבילו: אני מבקש עוד איזושהי הבהרה.
<אופיר קבילו: איזו אוכלוסייה נמצאת שם?
יעקב מרגי: הנדסאים.
<אופיר קבילו: את זה אני מבין.
<אופיר קבילו: אני שואל האם מדובר בהסבות או במי שסיים לימודיו?
יעקב מרגי: לא הכשרה מקצועית אלא הנדסאים.
<שרית שטיינר: לימודים שנמשכים בין שנתיים לשלוש.
<אופיר קבילו: מוכרים על ידי המל"ג?
<שרית שטיינר: מוכרים על ידי משרד הכלכלה.
יעקב מרגי: ביום שיוכרו על ידי המל"ג, אני אחגוג.
<אילן שי: אם אפשר עוד משהו מקדמי.
<אילן שי: אני ממשרד החינוך.
<אילן שי: התקנות בנוסח היום – שהיועצת המשפטית כיוונה לכך - מתייחסות רק למוסדות שבאחריות משרד הכלכלה כאשר אין התייחסות למוסדות שבפיקוח משרד החינוך.
יעקב מרגי: אתה מדבר על י"ג-י"ד.
<אילן שי: אנחנו ביחידה המקצועית – משרד החינוך – מעוניינים שהתקנות - - -
יעקב מרגי: התקנות של המל"ג לא כללו אותם.
<אילן שי: לא.
יעקב מרגי: תעתיקו.
<מירב ישראלי: בוא נראה איך זה מנוסח.
<יהודית גידלי: יש מילואים?
<אילן שי: ההגדרה בחוק ההנדסאים והטכנאים המוסמכים מבחינה בין שני סוגי מכללות.
יעקב מרגי: שאלה מנהלת הוועדה שאלה נכונה.
יעקב מרגי: משרד החינוך, אלא אם כן יש דברים שאני לא יודע, מסלול של הנדסאים וטכנאים אלה כיתות י"ג-י"ד.
יעקב מרגי: כפי שידוע לנו, יכול להיות שיש יוצאים מן הכלל, בדרך כלל זאת אוכלוסייה שעדיין לא התגייסה.
יעקב מרגי: זה בקטע של מילואים.
יעקב מרגי: בקטע של הורות אני קצת מסויג כי יכול להיות כזה.
יעקב מרגי: תאמר לי איפה אתה משתלב בחגיגה.
<אילן שי: לגבי המילואים, נכון.
<אילן שי: זאת אוכלוסייה שדחיית שירות לא תחול אבל לגבי הורות האפשרות קיימת.
יעקב מרגי: היא לא קיימת.
יעקב מרגי: התעשתתי והיא לא קיימת.
יעקב מרגי: אנחנו אלופים ביצירת בעיות שלא קיימות.
יעקב מרגי: אין בעיה ב-י"ג-י"ד במשרד החינוך.
יעקב מרגי: אם אתה רוצה לתת לו הקלות, אתה לא צריך שום תקנות אלא תן לו אותן.
יעקב מרגי: מבחינת הורות, תן לו את השבוע חופש ותן לו את מה שאתה רוצה כ-י"ג-י"ד וזה לא שייך לכאן.
יעקב מרגי: לכן אלה תקנות נטו כלכלה ומה שעבר במל"ג אנחנו עכשיו מעבירים לגבי ההנדסאים והטכנאים שבסמכות שר הכלכלה, אלא אם כן יש לך עוד משהו.
<אילן שי: אם אפשר לתת לאסף מנוחין שהיה אחראי אצלנו על התחום להסביר למה זה כן יכול להיות רלוונטי.
<עפרה בלבן: יעשו אחר כך הרחבה.
<עפרה בלבן: מה הבעיה?
יעקב מרגי: את כבר הגעת להרחבה כשאני עוד לא מבין מה הבעיה.
<אסף מנוחין: יש כאן שתי בעיות.
<אסף מנוחין: קודם כל, אני מדבר על הנושא של צבא.
<אסף מנוחין: היום הצבא נכנס יותר ויותר למיונים מקדימים, לשיבוץ מקדים והתלמידים מפסידים ימי מילואים.
<מירב ישראלי: אלה לא מילואים.
<אסף מנוחין: כן, אבל זה הפסד עקב זה.
<אסף מנוחין: דבר שני, נושא של פוריות ולידה, המגזר החרדי, בנות, נכנס יותר ויותר והמספרים עולים ושם יש סבירות שבחורה תתחתן ותחליט להגיע לשלב של לידה.
<מירב ישראלי: וגם ללמוד.
<אסף מנוחין: גם ללמוד.
<אילן שי: יש תלמידים במגזר החרדי.
יעקב מרגי: במגזר החרדי, לא כולם אבל חלק גדול נשואה.
<אסף מנוחין: לכן אני חושב שברגע שיש הגדרה של זכויות סטודנטים, צריך להחיל אותן גם כאן.
יעקב מרגי: תבדקו ותעשו.
יעקב מרגי: אני לא חושב שזאת הפלטפורמה אבל אם אתם צריכים התאמות, אדרבה.
יעקב מרגי: תכינו.
<מירב ישראלי: אני רוצה לחדד את השאלה לגבי ההגדרות.
<מירב ישראלי: בחוק המוסדות מוגדרים כמוסד להכשרת הנדסאים וטכנאים שבפיקוח משרד התעשייה, המסחר והתעסוקה ולגבי המוסדות האלה יש סמכות לשר הכלכלה כאשר ההגדרה של המוסדות שחלות עליהם הוראות התקנות היא מכללה טכנולוגית להכשרת מבוגרים כהגדרתה בחוק ההנדסאים והטכנאים המוסמכים לרבות מכינה טכנולוגית המתקיימת במסגרת מכללה כאמור.
<מירב ישראלי: מה הדלתא בין המוסדות שהם בסמכות משרד הכלכלה לפי החוק לבין ההגדרה כאן והאם יש?
<ניר חיים ויינר: אין דלתא.
<ניר חיים ויינר: לפי חוק ההנדסאים והטכנאים, יש מכללה טכנולוגית להכשרת מורים במשרד הכלכלה ויש להכשרת צעירים.
יעקב מרגי: אלה לימודי המשך.
<ניר חיים ויינר: זה בדיוק משרד החינוך.
יעקב מרגי: אין דלתא.
יעקב מרגי: יש או הנדסאים וטכנאים במסלול על תיכוני או המשך ויש את המכללות הטכנולוגיות.
<מירב ישראלי: מבחינת הסדר של הדברים, מבחינת ההסמכה של השרים בתקנות, לגבי מילואים והורות, יש לנו הסמכה ספציפית למל"ג לגבי הכללים למוסדות להשכלה גבוהה ושר הכלכלה לגבי המוסדות שבסמכותו, אבל יש הסמכה כללית – ואני מפנה לתשומת לבכם – לקביעת תקנות ביצוע בסוף החוק לשר שהוא שר החינוך.
<מירב ישראלי: תבררו אצלכם במשרד האם יש צורך בתקנות והאם יש אפשרות להתקין תקנות בנוגע למוסדות שהם בתחום סמכות
<מירב ישראלי: כם לפי ההסמכה הכללית הזאת בחוק, ואם יש בעיה, יכול להיות שאתם צריכים להביא תיקון לחוק או לשקול באמת לתת להם הוראות שלא מכוח תקנות לפי החוק.
<מירב ישראלי: למעשה אלה האופציות שלכם.
יעקב מרגי: נלך להקראת התקנות.
<ניר חיים ויינר: תקנות זכויות הסטודנט (התאמות לסטודנטים הלומדים במכללות של המכון הממשלתי להכשרה בטכנולוגיה ובמדע במשרד הכלכלה עקב שירות מילואים או עקב טיפולי פוריות, הריון, לידה, אימוץ או קבלת ילד למשמורת או אומנה), התשע"ו-2015 בתוקף סמכותי לפי סעיפים 19א ו-19ב לחוק זכויות הסטודנט התשס"ז-2007 (להלן – החוק), באישור ועדת החינוך, התרבות והספורט של הכנסת לעניין ההוראות הנוגעות לאירוע מזכה כהגדרתו בתקנה 1(1) אני מתקין תקנות אלה:
יעקב מרגי: אתה מקריא סעיף ואחרי שתסיים להקריא אותו, מי שיש לו הערה, ירים את ידו ויעיר אותה.
יעקב מרגי: אם אין הערות, אנחנו מתקדמים.
<אופיר קבילו: אני ממש חייב לומר שאני לא מכיר את המסמך הזה.
יעקב מרגי: אתה לא צריך להכיר אותו.
<אופיר קבילו: איך אתם רוצים שאני אתייחס?
יעקב מרגי: אם אתה לא חייב להתייחס, אל תתייחס.
יעקב מרגי: זה בא לתת הטבות.
יעקב מרגי: אתה מגייס למילואים.
יעקב מרגי: אתה לא המוסד המכשיר.
יעקב מרגי: התקנות האלה באו לתת למעסיק ולמוסד את מה שעשה המל"ג מול האוניברסיטאות ומול המוסדות להשכלה גבוהה ועכשיו אנחנו מורים בתקנות האלה למכללות הטכנולוגיות לתת את אותן הטבות לאנשי המילואים.
יעקב מרגי: אתה מכיר את ההטבות שמקבלים אנשי מילואים מהמוסדות להשכלה גבוהה?
<אופיר קבילו: זה אצלי.
יעקב מרגי: אנחנו מעתיקים אותן להנדסאים וטכנאים.
<אופיר קבילו: אף אחד לא ישב אתנו כדי לראות אם זה יושב באותה אוכלוסייה ובאותה קטגוריה.
<אופיר קבילו: אני אומר שאין בעיה, אנחנו בצד שרוצה לסייע ואני רוצה לתמוך במה שהוא הולך להקריא בהקשר של איך הוא מגיש ולת"ם, האם הוא נכלל בגופים שמגישים ועדה לתיאום מילואים, האם הוא נכלל בקיצור השירות.
יעקב מרגי: סליחה, עצור.
יעקב מרגי: התקנות האלה הוכנו?
<ניר חיים ויינר: התקנות פורסמו להערות הציבור.
יעקב מרגי: ישב צוות להכין אותן?
<ניר חיים ויינר: כן.
יעקב מרגי: מי היה בצוות?
יעקב מרגי: הצוות כלל את הצבא?
<שרית שטיינר: את הצבא הוא לא כלל.
<שרית שטיינר: הוא כלל את המכללות ואת אגודות הסטודנטים.
<שרית שטיינר: זה פורסם.
<שרית שטיינר: זה הופיע כמעט במשך שנה באתר של מה"ט.